Endamê Heyetê Rayberdişî yê TEV-DEM’î Aldar Xelîlo ke Stêrk TV’yî rê qisey kerd, vat artêşa Tirkî ya îşxalkare Serêkanîyê de çekanê fosfor û napalmî şuxulnena.
Xelîlî vist vîrî ke roja 8’ine ya hêrişê îşxalî û qirkerdişî yê dewleta Tirkî de pêkewtişê xidarî yenê ciwîyayene û Serêkanîyê de cayê sivîlan yenê bombavarankerdene. Xelîlî bale ante ke eke vernîya naye nêro girewtene do qirkerdişê sivîlanê girdî bêrê kerdene û va: ‘‘Birîndarê ke nêweşxaneyan de yenê dermankerdene, înan ser o etudkerdişî ameyî kerdene û goreyê raporî Tirkîya çekenê Fosfor û napalmî yê ke qedexeyî şuxulnena.‘‘ Xelîlî rayapêroyîye ra waşt ke wa vera nê qewimîyayîşan hîsgêr be.
